Segobriga

Segobriga (gaztelaniaz: Segóbriga) jatorriz antzinako hiri zeltiberiarra da, Iberiar Penintsularen erdialdean (Saelices, Cuencako probintzia). Aztarnategi garrantzitsua, 1931ko ekainaren 3an Monumentu Nazional izendatutako Kultura Intereseko Ondasuna da gaur egun. Caput Celtiberiae («Zeltiberiako hiriburua») izena eman zion Pliniok. Erromaren aliatua izan zen K.a. II. mendearen hasieratik aurrera, eta Viriatok hartu zuen K.a. 140. urtean. Carthago Novako (Cartagenako) herrialdearen barnean egon zen hiria Erromako inperioaren garaian. Harresiaren, anfiteatroaren eta lapis specularis lortzeko inguruko meatzeen hondakinak daude ikusgai gaur egun; baita bisigodoen garaiko basilika baten aztarnak ere. Sekobirikez edo Sekobirikes txanpona hiri honekin lotu ohi da, edo, hobe esanda, hiri erromatarra osatuko zuten indigenen aurreko kokalekuarekin. Toponimoa Hiriaren izena "segh/sego" erro zeltikoak eta "-briga" atzizkiek osatzen dute; beraz, izen zelta argienetako baten aurrean gaude. Iruditegia Erreferentziak Kanpo estekak (Gaztelaniaz) Parke Arkeologikoaren webgunea. (Gaztelaniaz) SEGÓBRIGA - Antigua ciudad Romana en Saelices, [Youtube bideoa], Cultura Fascinante Montoya González, Rubén (2025ko otsailaren 24a ) “Segóbriga, la joya oculta de la Hispania romana”, National Geographic, Historia Cebrián Fernández, Rosario (2017) “Segobriga, civitas stipendiaria (Plin. HN 3.25). Nuevos datos arqueológicos sobre el urbanismo inicial de la ciudad” Gerión, Revista de Historia Antigua, 35. 2 Moreno Gallo, Isaac (2024) “El anfiteatro de Segóbriga” Isaac Moneo Galloren kanala